
124                                                                                                                                    DR 31.10.2016                                    

 

Kesungguhan kerajaan yang bercadang untuk membina 10,000 buah rumah di 
bandar untuk disewa oleh golongan muda yang layak dengan pekerjaan tetap termasuk 
graduan muda bekerja dalam Bajet 2017 merupakan satu inisiatif yang sangat positif dan 
menarik. Menurut statistik awalan dari Jabatan Penilaian dan Perkhidmatan Harta bilangan 
transaksi pada suku pertama 2016 secara keseluruhannya adalah lebih rendah dengan 
80,029 transaksi berbanding dengan 93,490 pada suku pertama 2015 yakni penurunan 
sebanyak 14.4 peratus.  

Secara sedar atau tidak, kadar pemilikan kediaman di kalangan bumiputera masih 
rendah. Masih ramai dalam kalangan mereka tidak merasakan penting untuk membeli harta 
tanah untuk dijadikan satu pelaburan ataupun persiapan menghadapi masa hadapan. Oleh 
hal yang demikian, cadangan membina 10,000 rumah di bandar untuk disewa oleh 
golongan muda perlu diperluaskan di seluruh negara termasuk di Samarahan dan Sarawak. 
Mungkin sedikit peruntukan boleh disalurkan bagi belia-belia khususnya di Bandar Ilmu 
Kota Samarahan. 

Syarikat Perumahan Negara Berhad memperuntukkan RM200 juta untuk membina 
lebih 5,000 unit Rumah Mesra Rakyat dengan subsidi kerajaan sehingga RM20,000 seunit 
untuk juga merupakan satu langkah yang sangat proaktif dalam memenuhi keperluan orang 
ramai memiliki rumah. Namun ingin saya tekankan di sini, saya amat berharap agar proses 
pengurusan dan kelulusan bagi projek mesra rakyat bagi penduduk luar bandar dapat 
dipertimbangkan dan diperhalusi dan dipercepatkan bagi kebajikan mereka. 

Tuan Yang di-Pertua, Kota Samarahan baru-baru ini telah mendapat penarafan 
sebagai Majlis Perbandaran. 

■2120 

Terima kasih kepada Kementerian Kesejahteraan Bandar, Perumahan dan 
Kerajaan Tempatan atas perkara berkenaan. Sejajar dengan status ini, saya ingin 
memohon pihak Kementerian KPKT agar dapat memberi manfaat kepada penduduk Kota 
Samarahan dalam aspek pembinaan rumah PPR dalam kawasan Kota Samarahan. 
Sebanyak 9,850 unit rumah program perumahan rakyat yang membabitkan peruntukan 
sebanyak RM134 juta akan dibina oleh KPKT pada tahun 2017. Kita berharap 
sebahagiannya dapat diperuntukkan di Sarawak dan juga di Kota Samarahan.  

Tuan Yang di-Pertua, seterusnya berkaitan dengan pembangunan luar bandar. Ia 
juga merupakan fokus ataupun tumpuan utama dalam Bajet 2017. Pembangunan 
infrastruktur meliputi kawasan luar bandar turut mendapat perhatian yang serius dalam 
pembentangan bajet kali ini. Peruntukan yang diberikan oleh kerajaan dalam usaha 
meningkatkan lagi dan memperkasakan lagi kempen luar bandar Sarawak iaitu Go Rural, 
akan dapat terus ditingkatkan. Banyak lagi pembaharuan dan penambahbaikan untuk 
pembangunan infrastruktur luar bandar dapat dilaksanakan secepat yang mungkin.  

Sabah dan Sarawak adalah dua buah negeri yang besar dan memerlukan banyak 
lagi peruntukan penambahbaikan dari sudut infrastruktur seperti jalan raya dan bekalan 
elektrik. Pada masa ini di Kota Samarahan, malah di seluruh Sarawak mengalami masalah 
bekalan air yang tidak mencukupi. Begitu juga masalah bekalan elektrik. Masih banyak 
permohonan-permohonan baru yang belum dapat dipertimbangkan sebelum ini. Begitu juga 
isu lampu jalan. Banyak lagi yang belum dipertimbangkan. Jadi, kita berharap pihak 
Kementerian Kemajuan Luar Bandar dan Wilayah dapat melihat atau pun memberi 
perhatian untuk memberikan peruntukan bagi menjayakan pembangunan atau pun 
kemudahan-kemudahan yang diperlukan oleh masyarakat luar bandar.  

Dalam hal berkaitan dengan jalan raya, kita juga mengharapkan pihak 
Kementerian Kemajuan Luar Bandar dan Wilayah akan menyediakan peruntukkan untuk 
pembinaan jalan-jalan baru luar bandar pesisir pantai yang mana jalan-jalan ini amat 
penting sekali bagi menghubungkan kampung-kampung di pinggir laut, di pinggir pantai. 
Banyak hasil ekonomi, hasil-hasil kemahiran darikawasan ini tidak dapat dipasarkan sebaik 
yang mungkin. Dengan adanya sistem jaringan jalan raya yang baik, yang dapat kita 
laksanakan melalui peruntukan ini insya-Allah, segala keperluan ataupun segala 
permasalahan yang dihadapi oleh masyarakat di sekitar kawasan pesisir pantai dapat 
ditangani dengan sebaik yang mungkin.  

 



Kesungguhan kerajaan yang bercadang untuk membina 10,000 buah rumah di bandar untuk disewa oleh golongan muda yang layak dengan pekerjaan tetap termasuk graduan muda bekerja dalam Bajet 2017 merupakan satu inisiatif yang sangat positif dan menarik. Menurut statistik awalan dari Jabatan Penilaian dan Perkhidmatan Harta bilangan transaksi pada suku pertama 2016 secara keseluruhannya adalah lebih rendah dengan 80,029 transaksi berbanding dengan 93,490 pada suku pertama 2015 yakni penurunan sebanyak 14.4 peratus. Secara sedar atau tidak, kadar pemilikan kediaman di kalangan bumiputera masih rendah. Masih ramai dalam kalangan mereka tidak merasakan penting untuk membeli harta tanah untuk dijadikan satu pelaburan ataupun persiapan menghadapi masa hadapan. Oleh hal yang demikian, cadangan membina 10,000 rumah di bandar untuk disewa oleh golongan muda perlu diperluaskan di seluruh negara termasuk di Samarahan dan Sarawak. Mungkin sedikit peruntukan boleh disalurkan bagi belia-belia khususnya di Bandar Ilmu Kota Samarahan. Syarikat Perumahan Negara Berhad memperuntukkan RM200 juta untuk membina lebih 5,000 unit Rumah Mesra Rakyat dengan subsidi kerajaan sehingga RM20,000 seunit untuk juga merupakan satu langkah yang sangat proaktif dalam memenuhi keperluan orang ramai memiliki rumah. Namun ingin saya tekankan di sini, saya amat berharap agar proses pengurusan dan kelulusan bagi projek mesra rakyat bagi penduduk luar bandar dapat dipertimbangkan dan diperhalusi dan dipercepatkan bagi kebajikan mereka. Tuan Yang di-Pertua, Kota Samarahan baru-baru ini telah mendapat penarafan sebagai Majlis Perbandaran. #2120. Terima kasih kepada Kementerian Kesejahteraan Bandar, Perumahan dan Kerajaan Tempatan atas perkara berkenaan. Sejajar dengan status ini, saya ingin memohon pihak Kementerian KPKT agar dapat memberi manfaat kepada penduduk Kota Samarahan dalam aspek pembinaan rumah PPR dalam kawasan Kota Samarahan. Sebanyak 9,850 unit rumah program perumahan rakyat yang membabitkan peruntukan sebanyak RM134 juta akan dibina oleh KPKT pada tahun 2017. Kita berharap sebahagiannya dapat diperuntukkan di Sarawak dan juga di Kota Samarahan. Tuan Yang di-Pertua, seterusnya berkaitan dengan pembangunan luar bandar. Ia juga merupakan fokus ataupun tumpuan utama dalam Bajet 2017. Pembangunan infrastruktur meliputi kawasan luar bandar turut mendapat perhatian yang serius dalam pembentangan bajet kali ini. Peruntukan yang diberikan oleh kerajaan dalam usaha meningkatkan lagi dan memperkasakan lagi kempen luar bandar Sarawak iaitu Go Rural, akan dapat terus ditingkatkan. Banyak lagi pembaharuan dan penambahbaikan untuk pembangunan infrastruktur luar bandar dapat dilaksanakan secepat yang mungkin. Sabah dan Sarawak adalah dua buah negeri yang besar dan memerlukan banyak lagi peruntukan penambahbaikan dari sudut infrastruktur seperti jalan raya dan bekalan elektrik. Pada masa ini di Kota Samarahan, malah di seluruh Sarawak mengalami masalah bekalan air yang tidak mencukupi. Begitu juga masalah bekalan elektrik. Masih banyak permohonan-permohonan baru yang belum dapat dipertimbangkan sebelum ini. Begitu juga isu lampu jalan. Banyak lagi yang belum dipertimbangkan. Jadi, kita berharap pihak Kementerian Kemajuan Luar Bandar dan Wilayah dapat melihat atau pun memberi perhatian untuk memberikan peruntukan bagi menjayakan pembangunan atau pun kemudahan-kemudahan yang diperlukan oleh masyarakat luar bandar. Dalam hal berkaitan dengan jalan raya, kita juga mengharapkan pihak Kementerian Kemajuan Luar Bandar dan Wilayah akan menyediakan peruntukkan untuk pembinaan jalan-jalan baru luar bandar pesisir pantai yang mana jalan-jalan ini amat penting sekali bagi menghubungkan kampung-kampung di pinggir laut, di pinggir pantai. Banyak hasil ekonomi, hasil-hasil kemahiran darikawasan ini tidak dapat dipasarkan sebaik yang mungkin. Dengan adanya sistem jaringan jalan raya yang baik, yang dapat kita laksanakan melalui peruntukan ini insya-Allah, segala keperluan ataupun segala permasalahan yang dihadapi oleh masyarakat di sekitar kawasan pesisir pantai dapat ditangani dengan sebaik yang mungkin.